LidanRubinov/Halacha-QA huggingface dataset:
שאלה: ההחטאתי את הרבים: בס ד לפני שנים, הייתי חבר בקבוצת מתרגמים ברשת, בחינם למען הקהילה, ויצא לי לתרגם לא מעט דברים, אני מבין חילוני אך זכור לי שגם את היו לי כל הזמן הרהורי תשובה, ושאולי זה לא ר, אך אני חושב שנכנעתי בזמנו בשביל לרצות את החברים בקבוצה שהזדקקן לי לפחות במקרה אחד שאני זוכר שגם לא רציתי שיתנו לי קרדיט כי הרגשתי שזה סרט לא צנוע של הוליווד מהצד הנמוך א, האם זה נחשב כהחטאת הרבים, או רק אם עשיתי זאת בזדון? ב, אך בסופו של דבר גרמתי לדבר לא כשר להגיע לאוויר הארץ, רק השם יודע מה ההשלכות. אז מה עלי לעשות? התרגומים עדיין באינטרנט שנים לאחר מכן. אני אוהב את הקדוש ברוך הוא, ממש חבל לי שאיכשהו הגעתי למצב כזה, מה לי והחטאת הרבים. אתה רוצה להתקרב לשם ואז מגלה שאולי הנשמה שלי תשרי במי הגיהינום ללא סוף חס ו אשמח לעזרה ושבת או שבוע טוב
תשובה: וברכת ד  אמנם תרגום עצמו אין בו איסור, אבל להעלות את זה לרשת יש בזה נתינת מכשול לפני עוור. לגבי שאלתך בדבר תשובה על כך. יש להעיר שאם אפשר להוריד את הסרט הזה מה טוב, אולם אם אי אפשר נראה שהדרך הנכונה היא להוסיף קדושה, זה כנגד זה עשה אלקים. ועל כן אם תמצא דרך להוסיף קדושה, אפילו אם אפשר באופן של סרט חיובי או להפיץ דברי תורה ברשתות, ובזה תעשה תשובה ותתקבל באהבה. בהצלחה שבת יהודה הלוי עמיחי מכון התורה והארץ כפר דרום אשקלון
שאלה: ממעשר: אני מפרישה מעשר מהמשכורת שלי כבר למעלה משנה. אני רוצה לתת עשירית מההכנסה שלי לצדקה לאנשים אחרים, אני יודעת שהכסף הזה הוא לא שייך לי. בד בבד עולות לי כמה שאלות בנוגע להפרשת מעשר. ראשית רציתי לשאול האם במידה ואני נותנת תרומה לארגון שכחלק מהתרומה אני מקבל תמורה כלשהי- למשל חולצה או ספר האם זה עדיין יכול להיחשב כנתינת מעשר? שנית רציתי לשאול האם אני מתנדבת במקום כלשהו ואינני מקבלת החזר על הנסיעות למקום ההתנדבות, הכסף שאני מוציאה על הנסיעות יכול להיחשב ככסף שהינו חלק מהמעשר? או שבגלל שיש הנאה בהתנדבות עצמה אז הכסף של הנסיעות איננו יכול להיחשב כחלק מהכסף שאני נותנת? שאלה שלישית ואחרונה. כרגע אני מפרישה מעשר מכל הכנסה שלי, הן משכורת והן כסף שאני מקבלת (אני סטודנטית ולכן אני מקבלת סיוע מהורי וממלגה). האם הכסף שאני מקבלת כמתנה מהורי גם כן נחשב כהכנסה שאני צריכה להפריש ממנה מעשר? ב גדולה מראש, טל
תשובה: א. כו זה עדיין מעשר ב.את הכסף על נסיעות את יכולה להחזיר לעצמך על חשבון המעשר ג. אכן אין הבדל ביו הכסף שקיבלת מהורייך לבין מה שאת מרויחה אא"כ ההורים התנו במפורש שאינם מסכימים שתפרישי ממנו מעשר. מכל מקום אין כאן חיוב אלא מצווה ואם את מתקשה לסגור את החודש את לא חייבת להפריש מעשר ואת יכולה להסתפק בלתת סכום מינמלי לצדקה.
שאלה: ללק לציפורניים: האם זה ראוי שבת ישראל תשים לק בציפרניה ויום טוב רתם
תשובה: מותר לבת או לאישה להתקשט. כמובן שזה תלוי תרבות וחברה. אם היא חיה במקום שזה לא מקובל אלא נחשב כמצועצע היא צריכה להימנע מכך.
שאלה: ששוקולדים של עלית: רציתי לשאול בבקשה האם השוקלים של עלית שלא רשום עליהם מגדים הם מהדרין?
שאלה: אאמורא לא שומר עיניים?: למדנו סוגיה בכתובות דף עה שם אומר רבה בר בר חנה: כן, אני ראיתי ערביה אחת שהפשילה את דדיה לאחוריה והניקה. כיצד אפשר להבין שרבה בר בר חנה מסתכל על ערביות מיניקות, ולא מקפיד על שמירת עיניים?
תשובה: מאוד הצטערתי לקרוא את השאלה המקורית שבסגנונה וברוחה רחוקה מאוד מדרכם של לומדי תורה לשמה. אני ממליץ לשואל לעשות חשבון נפש אודות דרכו בלימוד תורה. השאלה נשאלה בניסוח תפל מאוד. לימוד תורה אמור לעדן את האדם, בודאי להרגיע את היצרים שלו. כאן היא רשומה לאחר הסרת ה- קליפות  שלה. התשובה לשאלה שלך מצויה בדברי  הבן איש חי. הוא קובע אודות אישה מניקה שאם דרכה לגלות דדיה אז הם נחשבים כידיים ורגליים. בן איש חי שנה ראשונה פרשת בא אות י אשה שמניקה את בנה ומגלה דדיה, אסור לקרות או לברך כנגדה, אפילו היא אשתו וכ"ש באשה אחרת, וי"א כיון דהאשה דרכה לגלות דדיה בזמן היניקה הרי הדדים נחשבים אותו זמן כמו כפות הידים והפנים, ורק אם אינה מניקה שדרכה להצניע דדיה ומקפדת על זה אז אסור לקרות כנגדה, ויש לסמוך על סברה זו בשעת הדחק:
שאלה: ממציאות ה  בעולם: הרב רציתי לשאול שאלה שמטרידה אותי כבר הרבה זמן. אני לא רוצה להישמע כופרת אבל איך אנחנו יכולים לדעת שה באמת קיים? אף אחד לא באמת ראה ניסים גלויים שהוכיחו שה באמת קיים, איך אנחנו יכולים לדעת שמישהו לא המציא את כל התורה וכל הכתבים? איך אני יכולה להיות בטוחה שאני באמת מקיימת את דבר ה ועושה מה שהוא אומר בלי לדעת אם בכלל יש ה בעולם? והוא נמצא פה ושומר עלי? איך אני יכולה לקיים את דברו באמונה שלמה?
תשובה: את לא כופרת. את נערה חכמה וחושבת. את רוצה לדעת שאת מאמינה מפני שהכל אמיתי ונכון לא רק בגלל שאומרים לך לעשות כך. הקב"ה נתן לנו שכל ורגש כדי שנוכל להגיע בעזרתם אליו. הקב"ה ברא אותנו בעם מיוחד שהאמונה היא שורש קיומו - אמונת ישראל אינה ענין פרטי אלא מרכיב מהותי בזהות האישית של כל יהודי. אני בטוח שאם תבררי את הדברים באמת ובתמים תתמלאי אמונה וקדושה רבה. אני מאחל לך הצלחה. השאלות הללו נדונו בשנים האחרונות לכן אני רושם כאן קישורים לתשובות שנכתבו בעניינים חשובים אלו. לאחר שתעייני בתשובות אשמח להתייחס לדברים מדוייקים יותר שמעסיקים אותך. בהצלחה!!!
שאלה: ששמירת נגיעה: היי, אני בת 14 לומדת בתיכון דתי לבנות וחניכה בבני עקיבא. עד היום לא הגדרתי את עצמי שומרת נגיעה, גם כי לא חונכתי והורגלתי לשמור, וגם כי פשוט לא ייצא לי כ כ לפגוש בנים. לפני חצי שנה בערך הצטרפו לנו בנים לשבט, ומאז מצאתי את עצמי מבולבלת ממש. השתדלתי לא לגעת אבל פה ושם קצת כיפים ודברים בסגנון. שבוע שעבר החלטנו בשבט שנצא לעיר בערב, רק החניכים. שעה אחרי שהגענו הצלחתי לקלוט את מה שהולך שם, היו שם המון נוער לכאורה דתי, עם כיפות לבנות של בתי מלון וחצאיות צמודות וזעירות. רובם עישנו וציחקקו, מיותר לציין שנגעו האחד בשניה כאילו היו זוג חברות טובות. היה שם מוזיקה רועשת ונרגילות והמון "צחוקים" ומגע. אחרי שהבנו לאן הגענו,אני והשבט שלי החלטנו פה אחד ללכת משם כמה שיותר מהר, ותוך חצי שעה כבר היינו בבית של חברה שלי, ראינו סרט והלכנו לישון, כמובן בחדרים נפרדים בקומות שונות. כל הלילה חשבתי על מה שראיתי שם. חשבתי "אם זה ככה, אז מה הופך אותנו לשונים מהנוער החילוני לגמרי? כיפה בוהקת וחתיכת בד זעירה שאפילו לא ניתן לקרוא לה חצאית?" אחרי כמה ימים של מחשבה החלטתי שאני שומרת נגיעה. מה שראיתי שם במרכז העיר כ כ זעזע אותי שהבנתי שהנוער ה"דתי" שהיה שם באמת לא שונה מנוער חילוני לחלוטין. חוץ מזה, הבנתי שזה גם לא באמת נתון לבחירה שלי, ושמעבר למוסר ולכבוד זוהי חובה. אחרי ש"הצלתי" את עצמי, אני תוהה איך אפשר לשנות את המצב? איך אפשר שהנוער הדתי יבין את חומרת המצב? כשהדתיים נראים ומתנהגים כמו חילונים גמורים אני מרגישה אפילו שהם מוציאים באיזשהו מקום לי שם רע. מה אני יכולה לעשות כדי להעמיד להם "מראה" מולם ולגרום לכך שיחזרו להיות הנוער שנחשב לאיכותי בארץ- הנוער הדתי לאומי האמיתי.
תשובה: וברכת ד  מתוך המכתב ניכר הזעזוע שלך אודות מה שראית, ועל כן את רוצה להראות את זה לכולם, לשים להם מראה. נראה שהדרך הנכונה היא לאו דוקא מראה, אלא חינוך, רק אם הדור יתחנך לשמור תורה ומצוות לכל פרטיהם ודקדוקיהם, כולל דקדוק במצוות ארץ ישראל, וצניעות וקדושה, אז התקנה תבוא, מכיוון שאם שמים רק מראה אפשר לנפץ אותה, אבל חנוך גם כי יזקין לא יסור ממנה. על כן עצתי קבלי עליך תפקידי הדרכה, הסברה בכל מיני פורמים, כדי לחנך את צעירי ישראל לקדושה וטהרה, ואי"ה בעוד שנים תראי פירות טובים. בהצלחה שבת יהודה הלוי עמיחי מכון התורה והארץ כפר דרום אשקלון
שאלה: ככשרות סירופ נגד שיעול: קניתי סירופ הומיאופאטי נגד שיעול בסופר פארם שנקרא הומיאו טוסין ואין עליו כשרות האם אפשר להשתמש בו?
תשובה: ברמת חולי שאתה מתאר אין להשתמש בתרופה טעימה ללא הכשר.
שאלה: ככללי: שמי רועי. אצלנו בעדה האתיופית כאשר אדם שהלך בדרך ה וקיים את התורה,עשה מצוות ומעשים טובים נפטר-נלב"ע נהוג לשחוט בשבילו,לפעמים לפני מותו הוא מבקש זו ולפעמים בני המשפחה עושים זאת בשביל רציתי לשאול אם זה נכון ומותר מדאורייתא ומדרבנן.?
תשובה: וברכת ד  השחיטה היא כדי שהיה בשר ויברכו על כך. אמירת ברכות היא מקובלת בימי אבל כדי להוסיף זכות לנפטר ואפשר גם על בשר. ובלבד שיהיה שחיטה כשרה ולא יגרום להפסד ממון. בברכת התורה והארץ יהודה הלוי עמיחי
שאלה: ההלכות שבת: האם מותר לאכול עוגה לפני שאני הולך לבית הכנסת? ואם לא אז מה כן אפשר לאכול ב מתן
תשובה: בעקרון אסור לאכול לפני תפילת שחרית. יש תנאים שאפשר להקל. עיין בקישור עיין שם פרק ז   קפה תה ועוגות לפני התפילה
שאלה: בבירור לגבי שבת ואישה: לכבוד הרב 1)הזמנתי את אחותי החילונית לבוא רק לארוחת ערב בליל שבת והיא אמרה שהיא תוכל לבוא אחרי הצהריים במוצאי שבת או קצת לפני ואמרתי לה בכיף,האם נהגתי נכון? 2)אני בקבוצת רעים ולפני שבוע ביום ששי היה יום עיון ורכזת האירועים הנחתה אותו,האם היה פה איסור שמיעת קול אישה וצפייה בה? 3)האם מותר לאישה להנחות יום עיון,מסיבה,חתונה או הופעה? 4)האם יש בתשובות לשאלה 1,לשאלה 2 ולשאלה 3 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב ושבת
תשובה: א. קשה לענות על שאלה זו, כי היא נוגעת בעניינים משפחתיים. ביסוד הדבר, אנחנו לא רוצים להיות קשורים בחילול שבת, ועל כן לא מזמינים לחלל את השבת. ההזמנה הטובה ביותר היא הזמנה לליל שבת, ואז אנחנו לא קשורים לחילול שבת, ואם המוזמן בוחר שלא להישאר לשבת   זו עמדתו  ברם, אי אפשר לפסוק באופן מוחלט שאם בן המשפחה בוחר לבוא דווקא בשבת   שנועלים את הדלת בפניו. זה, כאמור, תלוי בכל כך הרבה דברים התלויים במשפחה, ואם הדבר יביא לנתק ולקרע   לא נועלים בפניו את הדלת. ב. אינני רואה כל בעיה בכך שאישה מנחה את האירוע. גם אישה וגם איש צריכים להיות צנועים. ג. כאמור לעיל.
שאלה: פפרושים או איסיים: הרב מי שלומד קצת היסטוריה ויהדות בתקופת בית שני רואה שהיו פלגים שונים ומשונים כגון צדוקים איסיים סקריים וכו.וקראים בתקופה מאוחרת יותר. כיום אנו ממשיכי היהדות הפרושית. בנסיבות שונות היינו יכולים להיות היום יהדות אחרת מהפרושית אלמלא נצחו הם. אם כך האם יש לומר שהדטרמניזם ניצח? ואם לא! אז מדוע כח הפרושים הוא האמת והיום אנו הולכים לפיו? כי באותה מידה היינו יכולים לבחור באיסיים או באחרים. ושבת
תשובה: קשה מאוד מאוד לענות על שאלות אלו. קשה לענות על שאלה מה היה קורה "אילו". בלתי ניתן לנסות להעריך מה היה קורה אם קורח היה מנצח  אם דוד המלך היה נרצח  אם בית שמאי היו גוברים על בית הלל  אם המתנגדות הייתה מצליחה להכרית את החסידות, ועוד ועוד. אין לנו את הכלים לענות על שאלות אלו. ואין לנו ברירה אפוא לוותר על השאלות האלו. לא בגלל שהן לא חשובות, אלא בשל העובדה שהתשובה לשאלות אלו חסומות בפנינו. ולהאמין שאנו עושים את הדבר הנכון  להאמין שריבונו של עולם מאחורי המציאות הזו  ולחיות את המקום בו אנו נמצאים לאחר ההכרעות האלה, ולא את החיפוש של מה היה קורה אילו היה אחרת.
שאלה: אאפיית נכרי: האם בחנות לחם בשוק מחנה יהודה והמוכרים ערבים יש הכשר של שארית ישראל - האם הם מקפידים על הקפדות של ספרדים בנוגע לאפיית הלחם?
תשובה: אין הבדל בין העידות השונות בענין של אפיית לחם, ודי שהדלקת האש או הכנסת החלם לתנור יתבצע על ידי ישראל. ההבדל הוא רק בבישול של מאכלים. שבזה הספרדים דורשים שהיהודי יבשל ממש את האוכל ובניגוד לכך באשכנזים מסתפקים בהדלקת האש בלבד.
שאלה: סספרות הלכתית: רב, שאלה שאינה הלכתית ונוגעת למחקר שאני עורך: מהם הספרים ההלכתיים הראשונים שבהם יש חלוקה לפי סדר האלף-בית? ידוע לי שכבר שמואל אבן תיבון בתרגומו למורה נבוכים הוסיף תוכן מחולק לפי האלף-בית אבל, עד כמה שידוע לי, רק ספרים מאוחרים כמו "סדר הדורות" או "פחד יצחק" (שניהם מהמאה ה-18 לספירת הגויים) נבנו לפי צורת האנציקלופדיה המודרנית. בכלל, אם תוכל להפנות אותי לספרות שעניינה הוא חלוקת ידע הלכתי (לדוגמה כזו שמסבירה מדוע "שולחן ערוך" מחולק לארבעה טורים בשונה מספרי הלכה שקדמו לו). זו ודאי שאלה חריגה לפורום מהסוג הזה. אם תהיה לך עצה בעניין, זה יהיה לי לעזר רב. דן
תשובה: אני לא מומחה גדול לנושא, אני מכיר את ספר "פלא יועץ" שהוא אנציקלופדיה להנהגות מוסר ע"פ סדר א-ב, ואת ה"שדי חמד" שהוא אנציקלופדיה (שכתב רבי חזקיהו מדיני) למושגים ועניינים בהלכה ובעיון - שניהם מתקופת האחרונים. ה"שולחן ערוך" למעשה מחולק לארבעה טורים בגלל שהוא בנוי על בסיס ספר הטור, שכתב רבי יעקב בן הרא"ש. אציין כי באופן כללי ניתן לראות תופעה של פיזור וכינוס בלימוד התורה. רבי יהודה הנשיא כינס באופן מסודר לפי נושאים (ששה סדרים המחולקים למסכתות) את כל דיני התורה שבעל פה. על בסיס זה הגמרא דנה באופן מפוזר, כשהיא גולשת מתחום לתחום באופן אסוציטיבי (נושא שקשור בדרך אגב לסוגיא, מימרא נוספת מאותו אדם וכדומה). כאשר באו הראשונים לכנס את היוצא מהגמרא הם עבדו על פי סדר הגמרא, כמו שעשו הרא"ש והרי"ף בחיבוריהם - ריכוס וסיכום ההלכה למעשה לפי סדר הופעת הדברים בגמרא. אחריהם יש את דור המסדרים: ראשית הרמב"ם, שבנה סדר של 14 חלקים המחולקים להלכות, ובהם סידר את כל ההלכות. כך גם הטור, שכינס את כל ההלכות הנוגעות למעשה ליהודי בגלות (כלומר: ללא דיני מקדש וקרבנות, טומאה וטהרה, מלכות, כמעט ואין עיסוק במצוות התלויות בארץ) בארבעה טורים: טור אורח חיים - העוסק ר היום הבסיסי (תפילה, שבת ומועד), טור יורה דעה - העוסק בהלכות איסור והיתר (כשרות, איסורים נוספים), טור חושן משפט - העוסק בהכרעות בענייני ממון, וטור אבן העזר - העוסק בדיני הבית היהודי. אחרי דור זה בהמשך תקופת הראשונים קמו חיבורים רבים סביב הרמב"ם, הטור והתלמוד, ונוצר צורך מחודש באיסוף ההכרעות למעשה מכל ריבוי הספרים - שאותו עשה השולחן ערוך. גם על השולחן ערוך קמו האחרונים וכתבו סביבו חיבורים, עד שבדור האחרון שבו לכנס את כל דברי האחרונים, דוגמת המשנה ברורה והילקוט יוסף. מקווה שעזרתי, אני
שאלה: אאמונה: הרב קראתי את הקישורים ששלחת.אבל לא הבנתי עדין איך אני יכולה להיות בטוחה שאני עושה את דבר ה.ביקשתי מה כבר כמה פעמים בתפילה שישלח לי סימן שהוא באמת קיים ולא קיבלתי תשובה.מה אני אמורה לעשות?!אני לא רוצה לקיים את מצוותיו כמו תוכי רק בגלל אחרים. מראש
תשובה: יש לך הרבה סימנים שד  קיים: כל רגע שאת חיה - זה סימן. כל רגע שאת רואה סביבך עולם שוקק - זה סימן. לכל מנוע של מכונית יש צוות מהנדסים שתכנן אותו. לכל מחשב יש מתכנת שמפעיל את התוכנה שלו. כל מצלמה היא מנגנון שמאות מתכננים אותו. המוח שלך הוא מחשב, העין שלך היא מצלמה, הלב שלך הוא מנוע - האם כל אלו יכולים להיות סתם ולפעול סתם? מי מתכנן את כל העולם ומפעיל אותו בכל רגע? השמש זורחת ומביאה אור ואנרגיה לכולנו, בלילה אלפי כוכבים מעליך עולמות אדירים - הנה לך בכל רגע ובכל מצב רמזים אדירים מאלוקים - צריך רק להטות אוזן ולשמוע. יותר מהכל הקב"ה קשור לעם ישראל. אין בעולם אומה שגורשה מארצה והתפזרה בעולם למשך אלפיים שנה, המשיכה לשרוד ולבסוף שבה לחיות בארצה - זה ממש נס של תחית מתים. אנחנו חיים בתוך הנס הזה. צריך רק לפקוח עיניים, לראות היכן היה העם שלנו לפני מאה ומאתיים, אלף ואלפיים שנה. יותר מכך - לפני שלשת אלפי שנים היו נביאים שצפו מראש, בשם ד  שכל הדברים הללו יקרו: עם ישראל יגורש מארצו - יסבול בגלות קשה ולבסוף ישוב לארצו. העולם מלא נוכחות אלוקית, צריך רק להיות פתוח כדי להרגיש אותה ולקבל אותה. בהצלחה!
שאלה: דדיני גרים: היי. אני גר ואמי גיורת. אני עדיין לא נכנסתי לגיל מצוות, ויש לי כמה שאלות לברר שחלקן נוגעות לבר המצווה א. אמי התחתנה עם יהודי לאחר שהתגיירה. האם הוא מברך "ברוך שפטרני מעונשו של זה" כשאני עולה לתורה? ב. האם נהוג שאותו יהודי עולה לתורה כפי שיש נוהגים שהאב עולה לתורה ביום העלייה לתורה? ג. אבי הביולוגי היה יהודי והוא התחתן עם אמי שהיתה גויה. הוא נפטר לפני זמן רב (לפני שהתגיירתי). האם אני רשאי להגיד עליו קדיש (אין לו עוד בנים יהודים). ד. אחי גוי מכיוון שהוא לא התגייר. האם מותר לי ליהנות ממלאכה שהוא עושה בשבת? ה. כשעושים מי שברך (לחולים או בכללי) האם אומרים "פלוני (הגר) בן פלוני"? ו. האם גר רשאי לברך "שלא עשני גוי"? למשל, נהוג בבית ספרי לקרוא את ברכות השחר כחלק מן התפילה, ואם אעלה חזן, זה לא יהיה נעים שלא לברך בשם ומלכות בדרך שונה. וסליחה על השאלות הרבות והטרחה.
תשובה: וגרכת ד  מזל טוב לך ולבני המשפחחה. יהי רצון שתעלה ותגדל לכבוד המשפחה ועם ישראל..1. האב השני לא מברך. 2. יכול וראוי לעלות מכיוון שהו מגדל אותך. 3.אפשרי וראוי לומר עליו קדיש. בברכת התורה והארץ יהודה הלןי עמיחי מכון התורה והארץ
שאלה: ממאימתי חיוב כיסוי ראש לאישה: ערב טוב לפי הספרדים, האם האישה אינה מחויבת בכיסוי ראש לאחר החתונה אלא לאחר הבעילה, והאם די בחדר יחוד לחייב בכיסוי ראש את האישה, כאשר הזוג רק יושבים שם זמן מה, אם ישנו כזה אודה לך על תשובתך ואשמח מאוד לדעת את המקורות לכך ב מראש נתן
תשובה: וברכת ד  אם הספרדים עושים חדר ייחוד (לא כולם עושים) נראה שצריכה כסוי ראש לאחר מכן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דדיני אבלות: אבי נפטר לפי כחודש וחצי, ואני מעוניינת לדעת מהן מנהגי האבלות שאני צריכה לנהוג, כגון: לקנות בגד, תכשיט, נעל חדש. והאם מותר לי לשמוע מוזיקה אשמח שאקבל תשובה, גם לגבי הלכות אבלות שלי אימי. בנוסף, שמעתי שיש עניין שאסור לי לענות כאשר שואלים לשלומי, אשמח לקבל פירוט על הנושא, מאחר ואני עובדת בשירות לקוחות. ודבר זה מקשה עלי מעט.
תשובה: וברכת ד  מן השמים תנחמו ותראו בנחמת ציון וירושלים א. לא שומעים מוזיקה משמחת. אבל מותר לשמוע כשצריך כגון  לא להרדם בנהיגה או כבדרך אגב שומעים בתור לרופא או המתנה. ב. גם בגדים חדשים לא קונים אבל בגד פשוט כגרביים לא אסרו. נעל אם חיבים מותר לקנות אבל ליופי ונוי אין לקנות. ג. שאילת נאסרה. אבל את יכולה לענות בשרות לקוחות שם אין שאילת אלא כדרך דיבור. בברכת התורה והארץ יהודה הלוי עמיחי מכון התורה והארץ
שאלה: ששבת: א. מדוע יש שמחמירים בהכנת תה בשבת להניח את שקית התה או העלים בכוס ורק עליהם לערות את המים? מה הטעם בכך? ב. האם גברים יכולים לטבול בבריכת שחיה ויועיל להם לטבילה לפני התפילה לכבוד שבת? (יש יותר מ40 סאה) ג. אם כן האם מותר לטבול בשבת?
תשובה: לך א. הטעם הוא כדי לחשוש לדעה שזו צביעה במשקים. ב. 1. אין שום חובה לגבר לטבול לא לפני התפילה ולא לפני שבת. זה הידור המתאים לאנשים מסוימים. 2. בבריכת שחיה המים שאובים ואין זה מקווה לכן אין בכך שום תועלת ואסור לחשוב שזה במקום טבילה (עדיף לא לטבול, וכמובן מותר לשחות בבריכה) 3. טבילה בשבת אינה לכתחילה ומי שאינו מקפיד על טבילה בכל יום עדיף שלא יטבול בשבת כלל. דוד לוי
שאלה: ססכסוך: לרב,ברצוני לשאול אותך שאלה: סיפרתי לחברתי הטובה דבר לא טוב שמישהי אמרה עליה(הן לא מכירות אחת את השנייה כל כך טוב) הרגשתי צורך כי היה לי קשה להסתיר זאת מפניה. חשבתי בתחילה שאני עושה מעשה טוב,אך מיד הרגשתי שסיכסכתי ביניהן. יש איזשהו פיתרון לכפר על מה שעשיתי?
תשובה: מה שעשית זה בדיוק איסור לשון הרע. את ראית שהאיסור הזה כל כך חשוב - מי שעובר עליו מביא שנאה מיותרת לעולם. הדרך לתקן היא לפייס ביניהם. להביא כל אחת מהן לומר דברים טובים על השניה ואז לספר לכל אחת כמה השניה בעצם רואה ורוצה את טובת האחרת וכך להביא אהבה ביניהן. עליך גם לעשות תשובה: להתחרט על מה שעשית. להבטיח ששוב לא תחזרי על כך. ולבקש מד  שימחל לך על החטא.
שאלה: ככשרות מהדרין רבנות ירושלים: מה היא רמת האיכות של כשרות רבנות ירושלים מהדרין למסעדות חלביות?
תשובה: מצ"ב מומלצים שלנו במסעדות בירושלים
שאלה: נניגוב ידיים בבגדים בלא כוונה: רציתי לשאול לגבי עניין ניגוב ידיים בבגדים. האם גם כאשר אין לי כוונה לנגב את ידי בבגדים אבל בהכרח זה יקרה שייך העניין שזה עלול לגרום לשכחה. לדוגמא: שטפתי את ידי ואני בדיוק צריך להוציא מהכיס מפתחות. יוצא שבעת הוצאת המפתחות אני מנגב את ידי בבגדים אבל אני לא מעוניין בתוצאה בגלל העניין שזה לא טוב לנגב ידיים בבגדים. ומצד שני ברור שזה ברמה מסויימת "נוח" לי שידי יתיבשו אבל בגלל שזה מעשה שעדיף לא לעשות אני לא חפץ בכך. גם זה נחשב? האם בעצם זה מבזה את הבגדים? והאם הכוונה בשכחה היא על שכחה של דברי תורה(בעניין ניגוב ידיים בבגדים)?
תשובה: מקור העניין שלא לנגב בבגדים אחרי הנטילה, הוא מתשב"ץ (הכוונה לתשב"ץ קטן סימן רפז, מחבר הספר חי לפני כאלף שנה), ומובא במגן אברהם (אורח חיים קנח, יז). התשב"ץ כתב שלא ינגב את הידיים בחלוק, כי זה קשה לשכחה, והאחרונים מסתפקים, אולי רק בחלוק (הבגדים התחתונים) יש את הבעייה הזו של שכחה, אבל בבגדים העליונים אין כלל בעייה. לכן, ברור שאם נוגעים בבגד העליון בלי כוונה אין בעייה בכך, ולא צריך לחשוש לשכחה, כיון שאולי התשב"ץ דיבר רק על חלוק, וגם אם נהגו להזהר בכל בגד, זה רק באופן שמנגב ממש, ולא כשעושה את זה בדרך אגב. בדרך כלל כשמדובר על שכחה, הכוונה לשכחה של דברי תורה בהצלחה עקיבא akivamakshivim gmail.com לעיון נוסף: ילקוט יוסף אורח חיים סימן קנח הערה טז
שאלה: ייחסים: האם מותר לזוג נשוי לקיים יחסי מין שלא כדי להביא ילדים?
תשובה: הדבר מותר ע"י שימוש באמצעי מניעה מותרים כגון גלולות. יחסי האישות נועדו בראש ובראשונה לשם יצירת הזוגיות - "על כן יעזוב איש את אביו ואת אמו ודבק באשתו והיו לבשר אחד". עם זאת, אין לבטל את מצוות "פרו ורבו" ולכן אם מדובר על שימוש קבוע באמצעי מניעה יש להתייעץ עם רב שמכיר אתכם ואת הנסיבות, כדי לקבל הדרכה ספציפית יותר. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: דדיני אבלות - דחוף!!: שמי שרה, וברצוני לשאול האם אני יכולה לעשות טסט (מבחן לימודי נהיגה) כאשר עוד לא עברו 30 ימים לפטירתו של אבי? קמתי משבעה בשבוע שעבר ביום שני ה- 20 1 14 למניינם. לתשובתך המהירה אודה.
תשובה: לך. צר לי לשמוע על פטירת אביך, מן השמים תנוחמי. כן, את יכולה לעשות מבחן נהיגה בתקופת ה"שלושים" על אבא. מאחל לך הצלחה ב"טסט".
שאלה: יישיבה מעורבת: האם יש איסור הלכתי בלשבת מעורב? (אם זה בהופעות, הצגות וכו ) ומה לגבי מפגשים מעורבים למטרת הכרות?,
תשובה: אני חושב שאין תשובה אחת נכונה לכל מצב ולכל מציאות. הדבר תלוי בכל כך הרבה משתנים: אופי האירוע, אופי הישיבה, האם מדובר במשפחות או ברווקים וברווקות, האם האווירה צנועה או לא, וכדו. יסוד הכל הוא להיות צנוע. צנוע אין פירושו בניית חומות בין גברים ונשים, אלא במקום שזו האפשרות היחידה לחיות חיים צנועים. בדרך הארץ הפשוטה, אפשר לחיות חיים צנועים בדרך הארץ של העולם, והצניעות מרחפת מעל כל ההתנהגות. הדבר נכון גם לגבי מפגש למטרות היכרות. מפגשים אלה הם חלק מהאירועים החשובים ביותר לבניית משפחה, וכלולים בחובה היסודית של ההלכה להקים משפחה, ו"אסור לאדם שישא אישה עד שיראנה". אולם, גם מפגשים אלה יכולים להיות צנועים ויכולים להיות לא צנועים. על כן, צריך לבחון כל מקרה לגופו, וביסודו של דבר - והצנע לכת עם אלוהיך.
שאלה: אאופיס לא חוקי: לאחרונה התחלתי בתהליך התחזקות שנמשך מזה כשנה וחצי במסגרתו התחלתי לברר ביתר רצינות את דרכיי על פי ההלכה. בשנים האחרונות יצא לי להשתמש בתוכנית אופיס 2010 שאיננה חוקית. כפי שהבנתי ממספר שו תים, מדובר בגזל. בהתאם לכך, ברצוני לדעת יש מקום למחוק את האופיס הנוכחי ולהשתמש בחלופות זולות דוגמת אופן אופיס?בדקתי את מחיר התוכנה והוא גבוה מאד ואין ברצוני להשקיע את סכום הכסף עבור קנייתו. בכל מקרה, לקחתי על עצמי לקנות אך ורק תוכנות חוקיות להבא. מעוניין לדעת האם ניתן לעשות דברים נוספים במסגרת הליך תשובה זה ו
תשובה: יישר כוח עצום. זו הדרך הנכונה והראויה לתשובה, ומדברי הנביאים למדנו כי אלה היסודות שעליהם נבנות קומות גבוהות יותר. בוודאי שמותר למחוק את האופיס הישן ולהתקין חלופות חוקיות. אתה צועד בדרך הנכונה. יישר כוח
שאלה: ייעצו עלי רע:!! פעם הייתה לי חברה ואז שנפרדנו חזרתי בתשובה וגיליתי אחרי תקופה שלא הבנתי למה כולם שונאים אותי אז גיליתי שהיא אמרה עלי עליי שקרים ובכך גרמה לכולם לשנוא אותי. מה אתה מציע לעשות?.
תשובה: תשתדל להוציא מעצמך מחשבות כאלה. תנסה לא לחשוב על כך ואפילו לא להאמין לשמועות הרעות הללו. בכל מקרה, גם אם זה נכון - זה רק לרעתה. בסופו של דבר מי שעושה רע - הרע חוזר ופוגע בו. לכן אל תסחף לתגובות שליליות - תתעלם מכך לגמרי. אתה תהיה טוב ותעסוק בטוב. תבנה לך את החיים שלך עם הרבה אמונה ואהבה. תחפש ותמצא לך בת זוג ראויה ותקים אתה יחד את ביתך. תתרחק מלשונות רעות ומחשבות רעות - תחשוב טוב, תעשה טוב וממילא תזכה לרוב טוב מאלוקים ומבני אדם.
שאלה: רר  נחמן קרוכמל: אשמח לדעת מה היחס של היהדות האורתודוקסית לתורתו של רנ"ק- ר נחמן קרוכמל ולתנועת "חכמת ישראל (מהמאה ה-19). שמרית.
תשובה: רנ"ק נחשב לשומר מצוות נאמן ובמובן הזה הוא לגמרי  כשר  - אבל היו לו דעות שנחשבו משכיליות (ביקורת המקרא וביקורת התלמוד) ולכן היו שהסתייגו ממנו. חכמת ישראל ברובה לא היתה נאמנה לשמירת תורה ומצוות ואף בטאה ביקורת כלפי המקרא והתלמוד. רק מעטים ביותר בין השותפים לחכמת ישראל נחשבו ל- כשרים  כמו רנ"ק ושד"ל.
שאלה: ההמשך לעשות תשובה על לשון הרע: הרב שכחתי לציין כי אני לא מכירה באופן אישי את מי שדיברתי עליה והיא מכירה אותי במעורפל, מה עוד שהיא גדולה ממני בהמון שנים ואני נורא מתביישת וזה מאוד מורכב מכיוון שהיא אמא של חברה של אחי ואני לא רוצה שאחי יידע מכך.אני נורא מתביישת מה עושים?(לגבי הסכסוך)
תשובה: תעשי כרגע מה שביכולתך כדי לתקן גם בין אדם לחברו וגם בין אדם למקום. תבטיחי לעצמך שברגע שתהיה אפשרות - תמשיכי לתקן בכל יכולתך. בהצלחה
שאלה: תתרנגולות  ביצים וצער בעלי חיים: יש לנו 2 תרנגולות בבית ואנחנו אוהבים אותן מאוד, קנינו אותן בשביל הביצים ואחת מהן התחילה להטיל. אנחנו בתקווה שגם השנייה היא אכן נקבה. האם יש בעיה בלא להחזיק זכר בלול? האם זה גורם להן צער כלשהו? כרגע נראה שלמטילה אין סנטימנטים כלפי הביצה כי הן די זרוקות בלול, אך האם אנחנו גוזלים מהן משהו בזה שאנו לא מביאים זכר? אם אנחנו מביאים זכר- האם זו בעיה לקחת את הביצים המופרות?
תשובה: ב"ה ראשית יש לדעת כי מבחינה פיזיולוגית כל עוד התרנגולת אינה בונה לעצמה קן מסודר, ובו היא דוגרת על הביצים היא ממשיכה להטיל, פעמים רבות אף נדרש  להושיב  את התרנגולת על הביצים כדי שהיא אכן תדגור עליהם, כל עוד זה לא כך, בתקופת השיא התרנגולת יכולה להגיע גם ל5-6 ביצים בשבוע. כמו כן, הטלת הביצים היא תופעה שאינה קשורה כלל להפרייתה על ידי זכר. לכן אינכם גוזלים ממנה שום דבר, זו הדרך שלה באופן טבעי, ואינכם מחוייבים להביא לה זכר. יתירה מכך, מכיוון שמטרתכם היא שיהיו לכם ביצים וזכר אכן יכול לסבך קצת את הענין, בהחלט עדיף שלא תביאו זכר. ויש תמיד לזכור שעם כל אהבתנו לבעלי החיים מטרתם בבריאה היא לשמש את האדם ולכן אין כל בעיה בכך שהתרנגולת תטיל את ביציה עבורכם. לשאלתכם האחרונה, אם יש זכר אין בעיה עקרונית לקחת את הביצים, אלא שאם יש דם הוא יכול להטריף את כל הביצה, אם אין דם אין כל בעיה להשתמש בביצה. בברכת התורה והארץ דוד davideign gmail.com